John Richard Williams (J.R. Tryfanwy) - Wicipedia

# John Richard Williams (J.R. Tryfanwy)

### Oddi wrth Wicipedia, y gwyddoniadur rhydd.

Tryfanwy (1900au)

Bardd oedd John Richard Williams (29 Medi, 1867 - 1924) , neu J.R. Tryfanwy neu Tryfanwy, a aned yn Rhostryfan, Sir Gaernarfon (Gwynedd heddiw).

## [golygu] Ei fywyd

Roedd Tryfanwy'n fab i Owen a Mary Williams, y ddau o Lŷn yn wreiddiol. Fe'i magwyd yn Tan y Manod, y cartref teuluol, ym mhentref chwarel Rhosgadfan.

Yn gynnar yn ei fywyd cafodd anffawd ac aeth yn fyddar a dall. Symudodd o Rosgadfan i fyw ym Mhorthmadog lle daeth i adnabod y bardd Eifion Wyn a mwynhau ei gyfeillgarwch.

## [golygu] Ei waith

Roedd Tryfanwy yn fardd telynegol oedd yn bur boblogaidd yn ei ddydd. Cyhoeddodd ddwy gyfrol o gerddi, sef Lloffion yr Amddifad (1892) ac Ar Fin y Traeth (1910). Canai ar bynciau nodweddiadol o'i gyfnod, yn cynnwys cerddi serch a natur. Rhamantaidd a phruddglwyfus yw ei awen. Brithir nifer o'i gerddi â delweddau deniadol o'i fro a mynyddoedd, llynnoedd a thraethau Llŷn, Arfon a Meirionnydd.

## [golygu] Llyfryddiaeth

- Lloffion yr Amddifad (1892)
- Ar Fin y Traeth (Cwmni y Cyhoeddwyr Cymreig, Caernarfon, 1910)

Wedi dod o "http://cy.wikipedia.org../../../j/o/h/John_Richard_Williams_%28J.R._Tryfanwy%29_dcb9.html"

Categorïau tudalen: Beirdd Cymraeg | Llenyddiaeth Gymraeg | Genedigaethau 1867 | Marwolaethau 1924

##### Views

- Erthygl
- Sgwrs
- Diwygiad cyfoes

##### Chwilio